cyanic-selkie/wikianc huggingface dataset:
Πρώτες βοήθειες
Βασικές Δεξιότητες
Ορισμένες δεξιότητες θεωρούνται απαραίτητες για την παροχή των πρώτων βοηθειών και διδάσκονται παντού. Ιδιαίτερα το "ΑΒΓ" των πρώτων βοηθειών, τα οποία επικεντρώνονται σε παρεμβάσεις για την διασφάλισης της ζωής, πρέπει να παρέχονται πριν από θεραπεία σε μικρότερης σημασίας τραυματισμούς. Το ΑΒΓ σημαίνει "Αεραγωγοί", "Αναπνοή", "Κυκλοφορία αίματος". Το ίδιο μνημονικό χρησιμοποιείται από όλους τους επαγγελματίες υγείας. Προσοχή πρέπει πρώτα να δώσουμε στον αεραγωγό διασφαλίζοντας πως είναι καθαρός. Η απόφραξη (πνιγμονή) είναι μια απειλητική κατάσταση για τη ζωή του θύματος. Μετά την αξιολόγηση των αεραγωγών, θα πρέπει να εξετάσουμε την αναπνοή και να παρέχουμε αναπνοή εάν είναι απαραίτητο. Η διασφάλιση της κυκλοφορίας είναι συνήθως απαραίτητη σε άτομα που δεν αναπνέουν, καθώς στις πρώτες βοήθειες εκπαιδεύονται για να πραγματοποιήσουν θωρακικές συμπιέσεις (και κατά συνέπεια την παροχή τεχνητής κυκλοφορίας), αλλά ο έλεγχος των παλμών μπορεί να γίνει σε λιγότερο σοβαρές περιπτώσεις ασθενών.
Ορισμένες οργανώσεις προσθέτουν και ένα τέταρτο στάδιο "Δ" για θανατηφόρα αιμορραγία ή απινίδωση, ενώ άλλοι θεωρούν αυτό ως μέρος του βήματος της κυκλοφορίας. Παραλλαγές πάνω σε τεχνικές αξιολόγησης και διατήρησης του ΑΒΓ εξαρτάται από το επίπεδο δεξιοτήτων των πρώτων βοηθειών. Μόλις το ΑΒΓ έχει διασφαλιστεί, μπορούν να ξεκινήσουν οι θεραπείες, όπως απαιτείται. Ορισμένες οργανώσεις διδάσκουν την ίδια σειρά προτεραιότητας με την χρήση του "3Β": "Αναπνοή". "Αιμορραγία", "Οστά" (ή "4Β": "Αναπνοή". "Αιμορραγία", "Εγκαύματα", και τα οστά). Ενώ το ΑΒΓ και το 3Β δίδαξε να εκτελούνται διαδοχικά, από ορισμένες προϋποθέσεις μπορεί να απαιτείται η εξέταση δύο βημάτων ταυτόχρονα. Αυτό περιλαμβάνει την παροχή τεχνητής αναπνοής και θωρακικές συμπιέσεις σε κάποιον που δεν αναπνέει και δεν έχει σφυγμό, και η εξέταση των κακώσεων στην αυχενική μοίρα της σπονδυλικής στήλης (ΑΜΣΣ) όταν εξασφαλίζεται το άνοιγμα των αεραγωγών.
Διατήρηση της ζωής
Ο αεραγωγός μπορεί επίσης να αποκλειστεί από ένα ξένο αντικείμενο το οποίο έχει σφηνωθεί στον φάρυγγα ή τον λάρυγγα, κοινώς γνωστό ως πνιγμονή. Η παροχή πρώτων βοηθειών θα πρέπει να διδάσκονται για να αντιμετωπισθεί μια τέτοια κατάσταση με συνδυασμό "χτυπημάτων στην πλάτη" και "κοιλιακές ωθήσεις"
Αφού έχει ανοίξει ο αεραγωγός, για την παροχή των πρώτων βοηθειών θα πρέπει να αξιολογήσουμε αν ο ασθενής αναπνέει. Αν δεν υπάρχει αναπνοή, ή ο ασθενής δεν αναπνέει φυσιολογικά, όπως να έχει μια αγωνιώδους αναπνοή, για την παροχή των πρώτων βοηθειών θα πρέπει να προβούμε σε μια διαδικασία γνωστή ο καρδιοπνευμονική ανάνηψη ή ΚΑΡΠΑ, η οποία περιλαμβάνει την αναπνοή τους ασθενούς και με το χέρι συμπιέσεις στη καρδιά για να προωθήσει το αίμα σε όλο το σώμα.
Προώθηση της ανάρρωσης
Για την παροχή πρώτων βοηθειών είναι πιθανή η εκπαίδευση για την αντιμετώπιση τραυμάτων όπως τα κοψίματα, εκδορές ή κατάγματα οστού. Πρέπει να είναι σε θέση να αντιμετωπιστεί η κατάσταση στο σύνολο της (ένα μικρό αυτοκόλλητο επίθεμα σε ένα μικρό κόψιμο από χαρτί), ή να μπορεί να απαιτείται να διατηρηθεί η κατάσταση σε κάτι σπασμένο όπως ένα κάταγμα οστού, μέχρι το επόμενο στάδιο φροντίδας (συνήθως ένα ασθενοφόρο) φτάσει.
Εκπαίδευση
Οι βασικές αρχές, όπως η γνώση για την χρήση ενός αυτοκόλλητου επιθέματος ή η εφαρμογή άμεσης πίεσης σε αιμορραγία, συχνά αποκτούνται με βάση την εμπειρία. Ωστόσο, για να είναι αποτελεσματική, η Πρώτη Βοήθεια για την διατήρηση της ζωής απαιτείται εκπαίδευση και πρακτική εξάσκηση. Αυτό ισχύει ιδιαίτερα όταν σχετίζεται με δυνητικά θανατηφόρες ασθένειες και τραυματισμούς, όπως εκείνες που απαιτούν καρδιοπνευμονική αναζωογόνηση (ΚΑΡΠΑ). Αυτές οι διαδικασίες μπορεί να είναι επεμβατικές και να εμπεριέχουν τον κίνδυνο περαιτέρω τραυματισμού του ασθενούς και του ατόμου που του παρέχει τις πρώτες βοήθειες. Όπως κάθε εκπαίδευση, είναι πιο χρήσιμο αν συμβεί πριν από μια πραγματική έκτακτη ανάγκη, και σε πολλές χώρες, ένα ασθενοφόρο μπορεί να δώσει τις βασικές οδηγίες πρώτων βοηθειών δια τηλεφώνου, ενώ αυτό βρίσκεται κατευθύνεται προς αυτούς.
Επιστημονικοί Κλάδοι
Υπάρχουν διάφοροι τύποι πρώτων βοηθειών (και παροχή πρώτων βοηθειών), οι οποίοι απαιτούν ειδική πρόσθετη εκπαίδευση. Αυτές συνήθως αναλαμβάνονται για να ανταποκριθούν στις απαιτήσεις του έργου ή της δραστηριότητας που αναλαμβάνονται.
Υπηρεσίες Πρώτων Βοηθειών
Μερικοί άνθρωπο αναλαμβάνουν την ειδική κατάρτιση με σκοπό την παροχή πρώτων βοηθειών σε δημόσιες ή ιδιωτικές εκδηλώσεις, κατά τη διάρκεια των γυρισμάτων ταινιών ή άλλα μέρη όπου οι άνθρωποι μαζεύονται. Μπορούν να χαρακτηρισθεί ως Πρώτες Βοήθειες, η να χρησιμοποιηθεί κάποιος άλλος όρος. Ο ρόλος αυτός μπορεί να πραγματοποιηθεί σε εθελοντική βάση, με έναν οργανισμό όπως ο Ερυθρός Σταυρός, ή ως μισθωτή εργασία με ιατρικό επισκέπτη.
Οι άνθρωποι που εκτελούν έναν ρόλο πρώτων βοηθειών, είτε επαγγελματικά είτε εθελοντικά, συχνά αναμένεται να έχουν υψηλό επίπεδο εκπαίδευσης πρώτων βοηθειών.
Σύμβολα
Παρόλο που συνήθως συνδέεται με την παροχή πρώτων βοηθειών, το σύμβολο ενός κόκκινου σταυρού είναι ένα επίσημα προστατευτικό σύμβολο του Ερυθρού Σταυρού. Σύμφωνα με τις Συμβάσεις της Γενεύης και άλλων διεθνών νόμων, η χρήση αυτής και παρόμοιων συμβόλων επιφυλάσσεται για τις επίσημες υπηρεσίες του Διεθνούς Ερυθρού Σταυρού και της Ερυθράς Ημισελήνου, και ως προστατευτικό έμβλημα για ιατρικό προσωπικό και τις εγκαταστάσεις σε καταστάσεις μάχης. Η χρήση από οποιοδήποτε άλλο πρόσωπο ή οργανισμό είναι παράνομη και μπορεί να οδηγήσει σε ποινική δίωξη.
Το διεθνώς αποδεκτό σύμβολο για τις πρώτες βοήθειες είναι ο λευκός σταυρός σε πράσινο φόντο όπως φαίνεται παρακάτω.
Ορισμένες οργανώσεις μπορούν να κάνουν χρήση του συμβόλου "Αστέρι της Ζωής", αν και αυτό συνήθως προορίζεται για χρήση από τις υπηρεσίες ασθενοφόρων, ή μπορούν να χρησιμοποιηθούν σύμβολα, όπως ο σταυρός της Μάλτας, όπως και το Τάγμα Σώματος των Ασθενοφόρων της Μάλτας και του Αγίου Ιωάννη. Άλλα σύμβολα μπορούν επίσης να χρησιμοποιηθούν.
100px 100px100px100px100px
Κατηγορία:Επείγουσα ιατρική Κατηγορία:Προσωπική φροντίδα
Βραβεία Αμερικανικής Ακαδημίας Κινηματογράφου 2008
thumb|right|250px|Η αφίσα της τελετής Η τελετή για τα 81α Βραβεία Αμερικανικής Ακαδημίας Κινηματογράφου (Όσκαρ) τίμησε τις επιλογές της Αμερικανικής Ακαδημίας Κινηματογράφου για τις καλύτερες κινηματογραφικές στιγμές του 2008. Έλαβε χώρα την Κυριακή, 22 Φεβρουαρίου 2009 στο Θέατρο Κόντακ, στο Χόλιγουντ της Καλιφόρνια των ΗΠΑ. Μεταδόθηκε τηλεοπτικά στις ΗΠΑ από το κανάλι ABC και στην Ελλάδα από το συνδρομητικό κανάλι Nova. Παρουσιαστής της τελετής ήταν, για πρώτη φορά, ο Αυστραλός ηθοποιός Χιου Τζάκμαν.
Το Slumdog Millionaire κέρδισε οκτώ βραβεία, τα περισσότερα της βραδιάς, συμπεριλαμβανομένων αυτών για Καλύτερη Ταινία και Καλύτερη Σκηνοθεσία (για τον Ντάνι Μπόιλ). Η τελετή είχε μεγάλες αλλαγές σε σχέση με τα προηγούμενα χρόνια, καθώς η Ακαδημία προσπάθησε να αναζωπυρώσει το ενδιαφέρον για τα βραβεία, κυρίως λόγω της πτωτικής τάσης που παρουσίαζε η τηλεθέαση της τελετής τα τελευταία χρόνια.
Οι υποψηφιότητες και οι νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Οσκαρ Κατηγορία:Τελετές απονομής βραβείων Όσκαρ
Άγιος Κλήμης στο Λατερανό
μικρογραφία| Κάτοψη της εκκλησίας: Β αίθριο, C, D πλάγια κλίτη, Ε χορωδία, F πρόθεση, G διακονικό (mitatorium), Η η Αγία Τράπεζα με κιβώριο. Η Βασιλική του Αγίου Κλήμη (Basilica di San Clemente al Laterano) είναι μία Λατινο-Καθολική δευτερεύουσα βασιλική, αφιερωμένη στον πάπα Κλήμη Α΄, που βρίσκεται στη Ρώμη, στην Ιταλία. Αρχαιολογικά το κτήριο είναι ένα συγκρότημα κτηρίων σε τρία επίπεδα: (1) η σημερινή βασιλική κτίστηκε λίγο πριν από το έτος 1100 στη ακμή του Μεσαίωνα. (2) κάτω από τη σημερινή βασιλική βρίσκεται μία βασιλική του 4ου αι., στην οποία είχε μετατραπεί η οικία ενός Ρωμαίου ευγενή, μέρος του οποίου τον 1ο αι. είχε λειτουργήσει σύντομα ως πρώιμη εκκλησία, και το υπόγειο της οποίας είχε στον 2ο αι. χρησιμεύσει για λίγο ως Μιιθραίο. (3) η οικία αυτή του Ρωμαίου ευγενή είχε κτιστεί στα θεμέλια μίας βίλας και μίας αποθήκης της Δημοκρατικής εποχής, που είχαν καταστραφεί στη Μεγάλη Πυρκαγιά του 64 μ.Χ.
Τιβανική γλώσσα
μικρογραφία|Επιγραφή στο [[Κιζίλ με τουρκικό αλφάβητο]] Τα τιβανικά (τιβανικά: тыва дыл, tıwa dıl), επίσης γνωστή ως Τουβινιανά, είναι τουρκική γλώσσα που ομιλείται στη Δημοκρατία της Τιβά στη νοτιοκεντρική Σιβηρία της Ρωσίας. Η γλώσσα έχει δανειστεί μεγάλο αριθμό λέξεων από τα μογγολικά, τα θιβετιανά και πιο πρόσφατα από τα ρωσικά. Υπάρχουν μικρές ομάδες διασποράς ανθρώπων Τιβά που μιλούν διαλέκτους των τιβανικών στη Λαϊκή Δημοκρατία της Κίνας και στη Μογγολία.
Άγιος Κλήμης στο Λατερανό
Ιστορία
Αυτή η αρχαία εκκλησία σχηματίστηκε με την πάροδο των αιώνων: μία ιδιωτική κατοικία, που ήταν τόπος λαθραίας χριστιανικής λατρείας τον 1ο αι., μετατράπηκε σε μία μεγάλη δημόσια βασιλική μέχρι τον 6ο αι., αντικατοπτρίζοντας την αυξανόμενη νομιμότητα και ισχύ της αναδυόμενης Χριστιανικής Εκκλησίας. Τα αρχαιολογικά ίχνη της ιστορίας της βασιλικής ανακαλύφθηκαν στη δεκαετία του 1860 από τον Joseph Mullooly, ηγούμενο στον οίκο των Ιρλανδών Δομινικανών στον Άγιο Κλήμη (1847-1880).
Τιβανική γλώσσα
Εξωτερικοί σύνδεσμοι
Κατηγορία:Γλώσσες της Ρωσίας Κατηγορία:Τουρκικές γλώσσες Κατηγορία:Γλώσσες της Κίνας Κατηγορία:Γλώσσες της Μογγολίας
Άγιος Κλήμης στο Λατερανό
Πριν τον 4ο αι.
Τα χαμηλότερα επίπεδα της σημερινής βασιλικής περιέχουν υπολείμματα της θεμελίωσης ενός κτηρίου πιθανώς της Δημοκρατικής εποχής εποχής, που θα μπορούσε να έχει καταστραφεί στη Μεγάλη Πυρκαγιά του 64. Ένα βιομηχανικό κτίριο, ίσως το αυτοκρατορικό νομισματοκοπείο της Ρώμης από τα τέλη του 1ου αι. μ.Χ. (επειδή ένα παρόμοιο κτήριο αντιπροσωπεύεται σε ένα σχέδιο του 16ου αι. ενός τμήματος του Σεβηριανού μαρμάρινου χάρτη της πόλης), κτίστηκε  ή αναδιαμορφώθηκε στον ίδιο χώρο κατά την περίοδο των Φλαβίων. Λίγο μετά οικοδομήθηκε μία πολυκατοικία (insula). Χωρίστηκε από το βιομηχανικό κτήριο με ένα στενό δρομάκι. Περίπου εκατό χρόνια αργότερα (π. το 200) κτίστηκε ένα Μιθραίον, ένα ιερό της λατρείας του Μίθρα, στην αυλή της πολυκατοικίας. Η κύρια αίθουσα λατρείας (σπήλαιον, speleum), μήκους περίπου 9,6 μ. και πλάτους 6 μ., ανακαλύφθηκε το 1867, αλλά δεν μπορούσε να διερευνηθεί μέχρι το 1914 λόγω έλλειψης αποστράγγισης. Η εξέδρα (exedra), η ρηχή αψίδα στο άκρο του χαμηλού θολωτού χώρου, τρίφτηκε με ελαφρόπετρα, για να μοιάζει με σπήλαιο.
Στο κέντρο της κύριας αίθουσας του ιερού βρέθηκε ένας βωμός σε σχήμα σαρκοφάγου και με το κύριο λατρευτικό ανάγλυφο της ταυροκτονίας (η εικόνα του Μίθρα να σκοτώνει έναν ταύρο) στην μπροστινή του όψη. Οι λαμπαδηφόροι Cautes και Cautopates εμφανίζονται αντίστοιχα στην αριστερή και δεξιά όψη του ίδιου μνημείου. Μία αναθηματική επιγραφή προσδιορίζει τον δωρητή ως έναν pater Cnaeus Arrius Claudianus, ίσως από το ίδιο γένος της μητέρας τουΤίτου Άρριου Αντωνίνου του Ευσεβούς. Άλλα μνημεία που ανακαλύφθηκαν στο ιερό, περιλαμβάνουν μία προτομή του Ηλίου (Sol) που φυλασσόταν στο ιερό σε μία κόγχη κοντά στην είσοδο και μία μορφή του Μίθρα που γεννήθηκε από τον βράχο (Mithras petra generix). Βρέθηκαν επίσης θραύσματα των αγαλμάτων των δύο λαμπαδηφόρων. Ένα από τα δωμάτια, που γειτνιάζουν με τον κύριο θάλαμο, έχουν δύο επιμήκεις περιφράξεις από τούβλα, μία εκ των οποίων χρησιμοποιήθηκε ως τελετουργικό λάκκο απορριμμάτων για τα υπολείμματα του λατρευτικού γεύματος. Και τα τρία γλυπτά που αναφέρονται παραπάνω, εκτίθενται ακόμη στο Μιθραίον. Ένα τέταρτο γλυπτό, ένα άγαλμα του Αγίου Πέτρου που βρέθηκε στον προθάλαμο του σπηλαίου και εκτίθεται ακόμη εκεί, δεν είναι από τα μυστήρια.
4ος - 11ος αι.
Κάποια στιγμή τον 4ο αι., το χαμηλότερο επίπεδο του βιομηχανικού κτιρίου γέμισε χώμα και μπάζα και έτσι διαμορφώθηκε το δεύτερο επίπεδο. Μία αψίδα κτίστηκε επάνω από το μέρος του δόμου (domus), του οποίου ο κάτω όροφος με το Mιθραίον επιχωματώθηκε επίσης. Αυτή η «πρώτη βασιλική» είναι γνωστό ότι υπήρχε το 392, όταν ο Άγιος Ιερώνυμος έγραψε για την εκκλησία ως αφιερωμένη στον Άγιο Κλήμη, δηλ. τον πάπα Κλήμη Α΄, Χριστιανό προσηλυτισμένο τον 1ο αι. μ.Χ. και ο οποίος παλαιότερα εθεωρείτο -από τους πατρολόγους και τους εκκλησιαστικούς ιστορικούς- ότι ταυτίζεται με τον Τίτο Φλάβιο Κλήμη. Ανακαινίσεις έγιναν τον 9ο αιώνα και περίπου το 1080–99.
Η πρώιμη βασιλική ήταν ο τόπος των συμβουλίων, που προήδρευσαν ο πάπας Ζώσιμος (417) και ο πάπας Σύμμαχος (499). Το τελευταίο σημαντικό γεγονός που έλαβε χώρα στην κάτω βασιλική, ήταν η εκλογή του Ραϊνερίου, καρδιναλίου του Αγ. Κλήμη, το 1099 ως πάπα Πασχάλιου Β΄. αριστερά|μικρογραφία|Το εσωτερικό της δεύτερης βασιλικής. Εκτός από τις νωογραφίες της Santa Maria Antiqua, η μεγαλύτερη συλλογή τοιχογραφιών του Πρώιμου Μεσαίωνα στη Ρώμη βρίσκεται στην κάτω βασιλική του Αγίου Κλήμη.
Οι ιστορικοί της τέχνης θεωρούν εδώ και καιρό τον Μπένο ντε Ραπίτζα και τη Mαρία Μακελαρία ως οπαδούς των -τώρα κανονικών- αναμορφωτών παπών Γρηγορίου Η΄, Ουρβανού Β΄ και Πασχάλιου Β΄ και τις τοιχογραφίες ως προπαγάνδα για την παράταξη της αναμόρφωσης. Ωστόσο εάν οι πίνακες χρονολογούνται στη δεκαετία του 1080 ή 1090, όπως πιστεύουν πολλοί ιστορικοί τέχνης, τότε ο Μπένο και η Μαρία μπορεί να προτιμούσαν τον αντίπαπα Κλήμη Γ΄ (Βίμπερτ της Ραβέννας), τον οποίο προσπάθησαν να τιμήσουν μέσα από τοιχογραφίες μέσω του παλαιοχριστιανικού πάπα με το ίδιο όνομα.
Η δεύτερη βασιλική
αριστερά|μικρογραφία|Ψηφιδωτό στο ημιθόλιο του Ιερού Βήματος του Αγίου Κλήμη, π. 1200, που δείχνει τον Θρίαμβο του Σταυρού και ελισσόμενους βλαστούς άκανθας, ένα σύνηθες βυζαντινό θέμα. μικρογραφία|Η ξύλινη οροφή. Η σημερινή βασιλική ξαναχτίστηκε σε μία εκστρατεία από τον καρδινάλιο Αναστάσιο, π. 1099 - π. 1120. Μία απαρχαιωμένη υπόθεση έλεγε ότι η αρχική εκκλησία είχε καεί κατά τη διάρκεια της λεηλασίας των Νορμανδών της πόλης υπό τον Ροβέρτο Γυισκάρδο το 1084, αλλά μέχρι σήμερα δεν έχει βρεθεί καμία ένδειξη ζημιών από πυρκαγιά στην κάτω βασιλική. Μία πιθανή εξήγηση είναι ότι η κάτω βασιλική καταχώθηκε και η νέα εκκλησία κτίστηκε από επάνω της λόγω της στενής σύνδεσης της κάτω με τον αυτοκρατορικό αντίπαλο πάπα ("αντιπόπα") Κλήμη Η΄ / Βίλμπερτ της Ραβέννας. Σήμερα η επάνω βασιλική είναι μία από τις πιο πλούσια στολισμένες εκκλησίες στη Ρώμη. Η επίσημη είσοδος (μία πλαϊνή είσοδος χρησιμοποιείται συνήθως σήμερα) γίνεται μέσω ενός αιθρίου (Β στην κάτοψη, βλ. εικόνα), που περιβάλλεται από στοές, το οποίο τώρα χρησιμεύει ως μοναστήρι, με συμβατικά κτήρια να το περιβάλλουν. Μπροστά στο αίθριο είναι η απέριττη πρόσοψη του Κάρλο-Στέφανο Φοντάνα (ανιψιού του Κάρλο Φοντάνα), στηριγμένη σε παλαιές κολώνες σε δεύτερη χρήση και το μικρό του κωδωνοστάσιο (βλ. το χαρακτικό). Η εκκλησία της βασιλικής πίσω του είναι σε τρία κλίτη, χωρισμένα με τόξα επάνω σε αρχαίους κίονες από μάρμαρο ή γρανίτη, με μαρμαροθετήματα στο δάπεδο. Ο χώρος της χορωδίας του 12ου αι. ( E στην κάτοψη) ενσωματώνει μαρμάρινα στοιχεία από την αρχική βασιλική. Πίσω του, στο πρεσβυτέριο υπάρχει ένα κιβώριο (H στην κάτοψη) υψωμένο σε τέσσερις γκρι-ιώδεις κίονες επάνω από το ιερό του Κλήμη στην από κάτω κρύπτη. Η επισκοπική έδρα βρίσκεται στην αψίδα, η οποία είναι καλυμμένη με ψηφιδωτά με θέμα τον Θρίαμβο του Σταυρού, καμωμένα με υψηλής τέχνης ψηφιδωτά του 12ου αι. αριστερά|μικρογραφία|Η εκκλησία του Αγ. Κλήμη χαρακτικό από τον Τζιουζέπε Βάζι (1753). μικρογραφία|Η κύρια είσοδος στο αίθριο (αυλή) της βασιλικής του Αγ. Κλήμη. Οι Ιρλανδοί Δομινικανοί κατέχουν τη Βασιλική του Αγίου Κλήμη και το γύρω κτηριακό συγκρότημα από το 1667. Ο πάπας Ουρβανός Η΄ τους έδωσε καταφύγιο στον Άγιο Κλήμη, όπου έμειναν διευθύνοντας μία κατοικία για ιερείς, που σπούδαζαν και δίδασκαν στη Ρώμη. Οι ίδιοι οι Δομινικανοί πραγματοποίησαν τις ανασκαφές τη δεκαετία του 1950 σε συνεργασία με Ιταλούς φοιτητές αρχαιολογίας.
Αθανάσιος Γιοχαλής
Ο Θανάσης Γιοχαλής (Κερατέα Αττικής, γεννήθηκε 8 Ιανουαρίου 1948), είναι Έλληνας πρώην αθλητής του ποδοσφαίρου και της  καλαθοσφαίρισης και πρώην διεθνής διαιτητής καλαθοσφαίρισης.
Άγιος Κλήμης στο Λατερανό
Η δεύτερη βασιλική
Σε έναν τοίχο στο αίθριο υπάρχει μία πλάκα, που επικολλήθηκε από τον πάπα Κλήμη ΙΑ΄ το 1715, που υμνεί τη Βασιλική του Αγίου Κλήμη, «αυτή η αρχαία εκκλησία που έχει αντέξει στις καταστροφές των αιώνων». Ο Κλήμης ΙΑ΄ ανέλαβε αποκαταστάσεις στο αξιοσέβαστο κτήριο, το οποίο βρήκε ερειπωμένο. Επέλεξε τον Κάρλο-Στέφανο Φοντάνα ως αρχιτέκτονα, ο οποίος ήγειρε μία νέα πρόσοψη, που ολοκληρώθηκε το 1719. Τα σκαλιστές και επιχρυσωμένες φατνωτές οροφές του κυρίως κλίτους και των πλαγίων κλιτών και τα προσαρμοσμένα έργα ζωγραφικής, χρονολογούνται από αυτή την περίοδο, όπως και η γύψινη διακόσμηση, τα ιωνικά κιονόκρανα και οι νωπογραφίες.
Αθανάσιος Γιοχαλής
Πρώτο άθλημα που ασχολήθηκε στις αρχές της δεκαετίας του 1960, ήταν η καλαθόσφαιρα με την Ε.Α. Πατρών. Στην Ε.Α.Π. πρωτόπαιξε στη βασική ομάδα το 1964 περνώντας μαζί της τα τοπικά πρωταθλήματα του 1964, 1965 και 1966. Με την ΕΑΠ μέσω του ειδικού πρωταθλήματος διεκδίκησε την άνοδο στην Α' εθνική χωρίς επιτυχία, Ήταν βασικό στέλεχος και της Μικτής Πατρών καλαθόσφαιρας. Με το ποδόσφαιρο ασχολήθηκε το 1965 όταν τον ανακάλυψε παίζοντας μπάσκετ ο προπονητής της Παναχαϊκής Τάκης Παπαρσενίου, ενώ έπαιζε ήδη καλαθοσφαίριση. Έπαιζε στην θέση του τερματοφύλακα, το 1967 βρέθηκε στον Α.Π.Σ. Πάτραι, το 1972 πήγε για λίγο στην Παναχαϊκή, αλλά έπαιξε σχετικά λίγο και πήγε στο Παγκράτι όπου σταμάτησε το ποδόσφαιρο 1975. Με τον Πατραϊκό και Πάτραι έπαιξε στην Β' εθνική για πέντε (5) χρόνια ενώ με την Παναχαϊκή στην Α' Εθνική για ένα χρόνο. Το 1971 τον είχε ζητήσει ο Ολυμπιακός Πειραιώς, έκανε μάλιστα έναν μήνα προπονήσεις με την ομάδα, αλλά η μεταγραφή δεν προχώρησε.
Σταματώντας τον αθλητισμό έγινε διαιτητής καλαθοσφαίρισης από το 1972 σφυρίζοντας ως το 1996. Το 1986 έγινε διεθνής διαιτητής της FIBA και διαιτήτευσε πολλούς ευρωπαϊκούς και ασιατικούς αγώνες και στο Προολυμπιακό τουρνουά του 1988. Έπειτα διετέλεσε καθηγητής διαιτησίας, κομισάριος και παρατηρητής καλαθοσφαίρισης, ασχολήθηκε διοικητικά στην ΟΔΚΕ, ενώ ασχολήθηκε διοικητικά στον Απόλλων Πατρών, στην Ολυμπιάδα και τον Κόροιβο Αμαλιάδας. Είναι παντρεμένος με ένα παιδί.
Άγιος Κλήμης στο Λατερανό
Η δεύτερη βασιλική
Σε ένα πλευρικό παρεκκλήσιο υπάρχει ένα ιερό -με τον τάφο του Αγίου Κυρίλλου- των Αγίων Κυρίλλου και Μεθοδίου, οι οποίοι μετέφρασαν τη Βίβλο στη σλαβονική γλώσσα, δημιούργησαν το γλαγολιτικό αλφάβητο και εκχριστιάνισαν τους Σλάβους. Ο πάπας Ιωάννης-Παύλος Β΄ προσευχόταν εκεί μερικές φορές για την Πολωνία και τις σλαβικές χώρες. Το παρεκκλήσιο διαθέτει επίσης μία Mαντόνα του Τζιοβάννι-Μπατίστα Σάλβι ντα Σασοφεράτο.
Η τωρινή θέση του τιτουλάριου καρδιναλίου ιερέα του Αγίου Κλήμη είναι κενή. Ο πάπας Πασχάλιος Β΄ (1076–1099) ήταν ένας από τους προηγούμενους κατόχους του τίτλου.
Λείψανα
μικρογραφία|150px|Ο θυρεός της βασιλικής συνδυάζει τον σταυρό του Τάγματος των Ιεροκήρυκων με την άγκυρα του Αγίου Κλήμη και τα αρχικά του S C (Sanctus Clemens).
Εξωτερικοί σύνδεσμοι
Κατηγορία:Χριστιανικοί ναοί στη Ρώμη
Ουλίτιδα
Η ουλίτιδα είναι παθολογική κατάσταση των ούλων, που χαρακτηρίζεται από φλεγμονή και αιμορραγία. Προκαλείται λόγω της αμυντικής δράσης του οργανισμού κατά των τοξινών που παράγουν τα βακτήρια που διαβιούν στη στοματική κοιλότητα. Έχει ως αποτέλεσμα κακοσμία της αναπνοής και χαλαρότερη στήριξη των δοντιών από τα ούλα.
Παθολογία
Δύο είναι οι κύριες νόσοι των δοντιών και των ούλων του στόματός μας: Η οδοντική τερηδόνα και η ουλίτιδα. Και στις δύο αυτές περιπτώσεις, το κυριότερο αίτιο που τις προκαλεί είναι η οδοντική μικροβιακή πλάκα (Ο.Μ.Π.), δηλαδή ένα σύνολο εναποθέσεων που αρχίζουν να συγκεντρώνονται πάνω στις οδοντικές επιφάνειες, παράλληλα με το σιαλικό υμένιο, ακόμη και λίγα λεπτά μετά το βούρτσισμα.
Η βλάβη οφείλεται σε μικροβιακή προσβολή όταν κάτω από την επιφάνεια αυτής της πλάκας (εναπόθεσης) αφεθούν να δράσουν ανενόχλητοι διάφοροι παθογόνοι μικροοργανισμοί, αλλά και μόνο στην παρουσία της (της πλάκας), που είναι ιδιαιτέρως ερεθιστική για τα ούλα (περιοδοντικοί ιστοί) που περιβάλλουν τα δόντια μας.
Οδοντική μικροβιακή πλάκα (Ο.Μ.Π.)
Αυτό συμβαίνει όταν η πλάκα μετατραπεί σε τρυγία (πέτρα), δηλαδή μία ενασβεστιωμένη (σκληρή) πλέον εναπόθεση, που δεν μπορεί να απομακρυνθεί με την οδοντόβουρτσα, αλλά μόνο με τη βοήθεια του οδοντιάτρου.
Όταν το στόμα παραμείνει αβούρτσιστο για 2-3 ημέρες η κατάσταση είναι ακριβώς αυτή: Στις οδοντικές επιφάνειες κυριαρχεί η τρυγία, ενώ νέα στρώματα πλάκας συνεχίζουν να εναποτίθενται πάνω της.
Κλινική εικόνα
Το αίτιο που την προκαλεί είναι η Ο.Μ.Π. που έχει πλέον μετατραπεί σε τρυγία (πέτρα). Αυτή ευρισκόμενη γύρω από τον αυχένα των δοντιών, πάνω ή κάτω από τα ούλα, αφενός τα ερεθίζει, αφετέρου επιτρέπει τη δράση των παθογόνων μικροβίων του στόματος. Ως επακόλουθο η στήριξη του δοντιού σιγά-σιγά αδυνατίζει, διότι η πέτρα απομακρύνει τα ούλα από αυτό, ξεγυμνώνει και αφήνει ακάλυπτη τη ρίζα του και τελικά το οστούν της γνάθου που στήριζε το δόντι διαλύεται.
Επιπτώσεις
Το δόντι αρχίζει να αποκτά μεγαλύτερη κινητικότητα από τη φυσιολογική και στο τέλος χάνεται (με εξαγωγή), συχνά χωρίς το ίδιο να παρουσιάζει καμία βλάβη στην επιφάνειά του. Από τις συνεχείς απώλειες των δοντιών στο στόμα, δημιουργούνται κενά που θα αποκατασταθούν με πολύ κόπο και προσπάθεια από τον οδοντίατρο.
Αν η κατάσταση αφεθεί στη μοίρα της, θα έχουμε δυσάρεστα επακόλουθα, όπως διαταραχές της σύγκλεισης (του τρόπου δηλαδή που αρθρώνουν τα πάνω με τα κάτω δόντια), της ομιλίας, στομαχικές ενοχλήσεις από την πλημμελή μάσηση των τροφών, αισθητικά προβλήματα και επιπτώσεις στην ψυχολογία του ασθενούς, ο οποίος επηρεάζεται στην προσωπική, την επαγγελματική και την κοινωνική του ζωή από την άσχημη εικόνα του στόματός του.
Πρόληψη
Το βούρτσισμα, εκτός από τη συνεισφορά του στην υγεία δοντιών και ούλων, αποτελεί αναπόσπαστο τμήμα της ατομικής μας υγιεινής. Δεν πρέπει να ξεχνάμε ότι τα μικρά παιδιά, από την ηλικία του ενός έτους και μετά, θα πρέπει να βοηθηθούν από τους γονείς και τον γιατρό, προκειμένου να εξοικειωθούν.
Σωστό βούρτσισμα
Τοποθετούμε την οδοντόβουρτσα πάνω στην οδοντική επιφάνεια με τέτοιο τρόπο, ώστε να αισθανόμαστε ότι οι επάνω τρίχες φθάνουν μεταξύ ούλων και δοντιού, ενώ οι υπόλοιπες καλύπτουν το δόντι. Όχι τελείως κάθετα, αλλά με μία κλίση προς τα ούλα. Οι κινήσεις του βουρτσίσματος θα πρέπει να είναι απαλές, παλινδρομικές (πέρα-δώθε) και να περιορίζονται σε δύο (ή το πολύ τρία) δόντια. Με αυτό τον τρόπο βουρτσίζουμε όλες τις επιφάνειες των δοντιών, μέσα-έξω, εμπρός-πίσω, αλλά εκείνες των πίσω δοντιών, τις μασητικές, αυτές δηλαδή που μοιάζουν με βουναλάκια-αυλάκια (οπές και σχισμές).
Το βούρτσισμα θα πρέπει να γίνεται μετά από κάθε γεύμα, οπωσδήποτε δηλαδή μεσημέρι και βράδυ (μετά το δείπνο) αλλά και το πρωί, έπειτα από τη λήψη του πρωινού για απομάκρυνση της Ο.Μ.Π., δροσερή αναπνοή και ευχάριστη αίσθηση όλη τη μέρα.
Καλό είναι όταν μπορούμε να βουρτσίζουμε και τη ράχη της γλώσσας μας, στην οποία συγκεντρώνονται τεράστιες ποσότητες μικροοργανισμών, που προκαλούν έντονη κακοσμία.
*Oulis CJ, Raadal M, Martens l. Guidelines on the use of fluoride in children: an EAPD policy document. EJPD 2000;1(1):7-12
Διατροφικές συνήθειες
Το κάπνισμα και η κατανάλωση καφέ χρωματίζουν τις οδοντικές επιφάνειες, ειδικά όταν δεν έχει απομακρυνθεί από αυτές η πέτρα, με μια διαδικασία που λέμε «καθαρισμό» (αποτρύγωση) και γίνεται μόνο στο οδοντιατρείο.
Η νικοτίνη και η καφεΐνη που περιέχουν κάνουν τα δόντια μας να δείχνουν πολύ αντιαισθητικά, ενώ μπορούν να προκληθούν περιοδοντίτιδα (προχωρημένη δηλαδή ουλίτιδα) αλλά και στοματίτιδα.
Εξωτερικοί σύνδεσμοι
Κατηγορία:Οδοντιατρική
Ελληνικές βουλευτικές εκλογές 1977
Οι πρόωρες βουλευτικές εκλογές της 20ης Νοεμβρίου 1977 διεξήχθησαν από την κυβέρνηση του Καραμανλή. Την αναμέτρηση κέρδισε η Νέα Δημοκρατία, που ήταν κυβερνών κόμμα, παρότι παρουσίασε μείωση στις ψήφους, κυρίως λόγω του φιλοβασιλικού κόμματος Εθνική Παράταξις του πρώην Πρωθυπουργού Στέφανου Στεφανόπουλου και του Σπύρου Θεοτόκη. Στις εκλογές αυτές εμφανίσθηκαν οι μετέχοντες στις λεγόμενες κυβερνήσεις της Αποστασίας του 1965, όπως ο Στεφανόπουλος και ο Κωνσταντίνος Μητσοτάκης. Οι εκλογές διεξήχθησαν με το σύστημα της ενισχυμένης αναλογικής του Ν. 626/1977 που είχε ψηφίσει η Βουλή λίγο πριν τις εκλογές.
Το πολιτικό πλαίσιο
Κανονικά οι εκλογές θα διενεργούνταν τον Νοέμβριο του 1978. Από τον Σεπτέμβριο του 1977 ο Πρωθυπουργός Κωνσταντίνος Καραμανλής διερεύνησε τις απόψεις των πολιτικών αρχηγών για ενδεχόμενη επίσπευση των εκλογών. Ο Ανδρέας Παπανδρέου φάνηκε ψύχραιμος και σίγουρος για τη δυναμική του κόμματός του, ενώ ο Γεώργιος Μαύρος, ανήσυχος, αντέδρασε έντονα, παρά το γεγονός ότι ο Καραμανλής έκανε και νύξη για ενδεχόμενη μετεκλογική συνεργασία μεταξύ της Νέας Δημοκρατίας και της Ένωσης Δημοκρατικού Κέντρου.
Οι λόγοι που προβλήθηκαν από τον πρωθυπουργό για την επίσπευση των εκλογών αφορούσαν τα εθνικά θέματα: Κυπριακό, διένεξη με την Τουρκία και την ένταξη στις Ευρωπαϊκές Κοινότητες. Ο πρωθυπουργός τόνισε ότι τα ζητήματα αυτά θα εισέρχονταν σε μια κρίσιμη φάση, ότι όφειλε να τα χειριστεί κυβέρνηση με νωπή λαϊκή εντολή και να αποφευχθεί παρατεταμένη προεκλογική περίοδος. Στα δύο πρώτα ζητήματα σημειώθηκαν σημαντικές εξελίξεις, όπως ο θάνατος του Μακαρίου το καλοκαίρι του 1977. Στο θέμα της ένταξης στις Ευρωπαϊκές Κοινότητες οι διαπραγματεύσεις είχαν εισέλθει σε κρίσιμο στάδιο, καθώς παρουσιάζονταν ορισμένες τεχνικές δυσκολίες: παράλληλα με το ζήτημα της ένταξης της Ελλάδας αντιμετωπιζόταν και το πρόβλημα της ένταξης της Ισπανίας και της Πορτογαλίας.
Αποτίμηση του αποτελέσματος των εκλογών
Σε γενικές γραμμές Δεξιά και Αριστερά μοιράστηκαν και πάλι από 50% των ψήφων. Η σημαντική πτώση του ποσοστού της ΝΔ οφειλόταν κυρίως «στην ύπαρξη ενός ισχυρού πολιτικού οργανισμού στα δεξιά της, με στάση ιδιαίτερα εχθρική προς τον Καραμανλή για τις επιλογές του στο θέμα του δημοψηφίσματος του 1974». Πάντως η ΝΔ είχε χάσει την κοινοβουλευτική παντοδυναμία και δεν διέθετε πλέον ούτε την πλειοψηφία των τριών πέμπτων για την εκλογή αρχηγού κράτους το 1980
Στο χώρο της αντιπολίτευσης οι αλλαγές ήταν περισσότερο εντυπωσιακές: κύριος αντιπολιτευτικός πόλος και μελλοντικός διεκδικητής της εξουσίας γινόταν πλέον το ΠΑΣΟΚ, ενώ διαγραφόταν η κατάρρευση του παραδοσιακού Κέντρου: πράγματι μετά τις εκλογές θα παραιτηθεί από τη θέση του αρχηγού της ΕΔΗΚ ο Μαύρος, τον οποίο θα αντικαταστήσει ο Ιωάννης Ζίγδης. Και αυτή όμως η εξέλιξη δεν θα αποτρέψει τελικά τη σταδιακή διάλυση του κόμματος.
Εξωτερικοί σύνδεσμοι
Κατηγορία:Ελληνικές βουλευτικές εκλογές
Χρεολύσιο
Με τον όρο χρεολύσιο, (ή χρεωλύσιο), χαρακτηρίζεται κάθε ισόποση δόση που καταβάλλεται προς τμηματική εξόφληση δανείου.
Ο αριθμός των χρεολυσίων είναι ανάλογος του βάθους χρόνου αποπληρωμής του δανείου υπολογιζόμενος συνηθέστερα σε μήνες. Αν σε κάθε χρεολύσιο προστεθεί και ο προβλεπόμενος από την έντοκη δανειακή σύμβαση τόκος τότε προκύπτει το λεγόμενο τοκοχρεολύσιο.
Με την συνομολόγηση δανειακής σύμβασης καταρτίζεται και ειδικός πίνακας χρεολυσίων του συγκεκριμένου δανείου που προσαρτάται στο κύριο σώμα της σύμβασης ή ως παράρτημα αυτής.
Εξωτερικοί σύνδεσμοι
Κατηγορία:Δανεισμός
Αθανάσιος Πίσσας
Ο Αθανάσιος Πίσσας ήταν από τους σημαντικότερους αγωνιστές του 1821.
Η ζωή του
Ήταν αδερφός του στρατηγού Ευστράτιου Πίσσα. Πήρε μέρος στις μάχες του 21, μεταξύ των άλλων και ως υπολοχαγός του τακτικού στρατού στην περίφημη είσοδο στην Ακρόπολη υπό τον Φαβιέρο. Κατά την βασιλεία του Όθωνα μετείχε της ενεργής στρατιωτικής υπηρεσίας, μέχρι που αποσύρθηκε το 1845. Πέθανε σε βαθιά γεράματα στις 30 Οκτωβρίου 1880.
Άλλο έργο του
Ο Αθανάσιος Πίσσας ήταν και λίαν λόγιος και εξέδιδε για μεγάλο διάστημα το στρατιωτικό περιοδικό «Επιθεωρητής των δύο όπλων».
Πηγές
Κατηγορία:Έλληνες στρατιωτικοί Κατηγορία:Έλληνες εκδότες Κατηγορία:Αγωνιστές του 1821
Κατηγορία:Έλληνες λόγιοι του 19ου αιώνα
Τόνλε Σαπ
thumb|upright=1.3|Η λίμνη Τόνλε Σαπ όπως μεταβάλλεται σε διαστάσεις κατά τη διάρκεια ενός έτους. Η Τόνλε Σαπ (χμερ ទន្លេសាប) είναι μεγάλη λίμνη γλυκού νερού στην Καμπότζη, που αυξομειώνεται πολύ σε όγκο και έκταση εποχικά. Συνέχειά της αποτελεί ένας ομώνυμος ποταμός, ο μήκους 120 χιλιομέτρων Τόνλε Σαπ, ο οποίος συνδέει τη λίμνη με τον μεγάλο ποταμό Μεκόνγκ. Μαζί σχηματίζουν το κεντρικό μέρος ενός σύνθετου υδρολογικού συστήματος στην καμποτζιανή πλημμυρική πεδιάδα, εκτάσεως 12.876 τετραγωνικών χιλιομέτρων, την οποία ο Μεκόνγκ γεμίζει με νερό και ιζήματα ετησίως. Η δημιουργία της πεδιάδας είναι το αποτέλεσμα εκατομμυρίων ετών αλλουβιακών εναποθέσεων του Μεκόνγκ. Από γεωλογικής πλευράς, η λίμνη και ο ποταμός Τόνλε Σαπ είναι ένα πρόσκαιρο «στιγμιότυπο» της μετατοπιζόμενης αργά αλλά συνεχώς κατώτερης λεκάνης του Μεκόνγκ. Η ετήσια διακύμανση του όγκου νερού του Μεκόνγκ, ενισχυόμενη από τους μουσώνες της Νότιας Ασίας, προκαλεί μία μοναδική αναστροφή της φοράς της ροής του ποταμού Τόνλε Σαπ.
Η λίμνη Τόνλε Σαπ καταλαμβάνει ένα γεωλογικό βύθισμα (τη χαμηλότερη έκταση) της τεράστιας προσχωσιγενούς και λιμνογενούς πεδιάδας στην κατώτερη λεκάνη του Μεκόνγκ, της οποίας η δημιουργία επάχθηκε από τη σύγκρουση της Ινδικής με την Ευρασιατική τεκτονική πλάκα. Η έκταση, το μήκος και ο όγκος νερού της λίμνης διακυμαίνονται σημαντικά κατά τη διάρκεια ενός έτους, από ελάχιστη έκταση περίπου 2.500 τετραγωνικά χιλιόμετρα, όγκο 1 κυβικό χιλιόμετρο και μήκος 160 χιλιόμετρα κατά το τέλος της ξηρής εποχής (τέλη Απριλίου) σε μέγιστη έκταση έως 16.000 τετραγ. χιλιόμετρα (δηλαδή το 8,8% της εκτάσεως όλης της Καμπότζης), όγκο 80 κυβικά χιλιόμετρα και μήκος 250 χιλιόμετρα κατά την εποχή της αποκορυφώσεως των βροχών του μουσώνα τον Σεπτέμβριο και στις αρχές Οκτωβρίου.
Ως ένα από τα πλέον ποικιλομορφικά και παραγωγικά οικοσυστήματα, η περιοχή της λίμνης είχε πάντοτε μεγάλη σημασία για την παραγωγή τροφίμων της Καμπότζης. Αποδείχθηκε ικανή να διατηρήσει σε μεγάλο βαθμό την Αυτοκρατορία των Χμερ, το μεγαλύτερο προβιομηχανικό συγκρότημα καταυλισμών στην παγκόσμια ιστορία. Η περιοχή της λίμνης επηρεάζει άμεσα ή έμμεσα τη διαβίωση ενός μεγάλου, αγροτικού κυρίως, πληθυσμού. Εξαιτίας της αναποτελεσματικής διαχειρίσεως και της εκτεταμένης αδιαφορίας προς τα περιβαλλοντικά θέματα, η λίμνη και το γύρω της οικοσύστημα δέχονται αυξανόμενες πιέσεις από την υπερεκμετάλλευση και την υποβάθμιση και απώλεια των ενδιαιτημάτων. Τα κράτη τα οποία διαρρέει ο Μεκόνγκ έχουν όλα είτε ανακοινώσει, είτε ήδη εφαρμόσει σχέδια για αυξανόμενη εκμετάλλευση του υδροηλεκτρικού δυναμικού του ποταμού. Μια διαδοχή διεθνών φραγμάτων που διακόπτουν τον ρου του ποταμού είναι πιθανόν να καταστεί ο μεγαλύτερος κίνδυνος που έχει αντιμετωπίσει ποτέ ολόκληρη η οικοπεριοχή της Τόνλε Σαπ.
Ως η μεγαλύτερη λίμνη γλυκού νερού, όχι μόνο στην Καμπότζη, αλλά και σε ολόκληρη τη Νοτιοανατολική Ασία, η Τόνλε Σαπ περιέχει μια εξαιρετικώς μεγάλη ποικιλία αλληλοσυνδεόμενων οικοπεριοχών με υψηλό βαθμό βιοποικιλότητας και για τον λόγο αυτόν αποτελεί ένα θερμό σημείο βιοποικιλότητας. Συνακόλουθα, το 1997 η UNESCO ανεκήρυξε τη λίμνη ως μέλος του Παγκόσμιου Δικτύου Καταφυγίων Βιόσφαιρας.
Παραπομπές
Τονλε Σαπ Κατηγορία:Γεωγραφία της Καμπότζης
Μπρόουντ Πικ
Το Μπρόουντ Πικ (بروڈ پیک}}, 布洛阿特峰, επίσης γνωστό ως K3, είναι το 12ο υψηλότερο βουνό στη Γη, με υψόμετρο 8.051 μ. Η κυριολεκτική μετάφραση "Broad Peak" του Falchan Kangri (ཨིྰན་ཨངརི་) δεν είναι αποδεκτή από τους Μπάλτι.
Γεωγραφία
Το Μπρόουντ Πικ ανήκει στην ορεινή μάζα του Γκασερμπρούμ στο Μπαλτιστάν στα σύνορα του Πακιστάν και της Κίνας Βρίσκεται στην οροσειρά του Καρακορούμ, περίπου 8.000 χλμ. από το K2. Η κορυφή του εκτείνεται σε μήκος περίπου 1,5 χλμ. εξ ου και το "Broad Peak", που σημαίνει Πλατειά Κορυφή.
Εξωτερικοί σύνδεσμοι
Κατηγορία:Βουνά της Κίνας Κατηγορία:Βουνά του Πακιστάν Κατηγορία:Καρακορούμ
Πορθμός Τόρες
thumb|right|250px|Ο Πορθμός Τόρες και τα νησιά του.
Γεωγραφία
Ο Πορθμός Τόρες συνδέει τη Θάλασσα των Κοραλλίων, στα ανατολικά με τη Θάλασσα Αραφούρα στα δυτικά και είναι ένας σημαντικός διεθνής θαλάσσιος δίαυλος. Ωστόσο είναι πολύ ρηχός και ο λαβύρινθος των κοραλλιογενών νησιών που βρίσκονται στον πορθμό καταστεί επικίνδυνη την πλοήγηση σε αυτόν. Στο νότο υπάρχει και το στενό Εντέιβορ, το οποίο βρίσκεται μεταξύ της νήσου Πρίγκηπα Ουαλίας (ή Μούραλουγκ) και την ηπειρωτική χώρα. Στον πορθμό βρίσκονται και αρκετά συμπλέγματα νησιών τα οποία ονομάζονται Νήσοι Πορθμού Τόρες. Υπάρχουν τουλάχιστον 274 νησιά, εκ των οποίων τα 17 έχουν μόνιμους οικισμούς. Πάνω από 6.800 αυτόχθονες μένουν στα νησιά και περίπου 42.000 μένουν στην ηπειρωτική χώρα.
Οι αυτόχθονες κάτοικοι των νησιών ονομάζονται Νησιώτες του πορθμού Τόρες και είναι Μελανήσιοι που σχετίζονται με τους αυτόχθονες της κοντινής Παπούας Νέας Γουινέας. Οι διάφορες κοινότητες των Νησιωτών του πορθμού Τόρες έχουν ξεχωριστή πολιτιστική ταυτότητα και μακρόχρονη ιστορία με τα γειτονικά νησιά και τις κοντινές ακτές. Το εμπόριο τους βασίζεται στις θαλάσσιες μεταφορές και τις αλληλεπιδράσεις τους με τους κατοίκους της Παπούας προς τα βόρεια και τους Αβορίγινες της Αυστραλίας προς το νότο.
Εξωτερικοί σύνδεσμοι
Τορες Τορες Τορες Τορες
Φονταμάντ
Το Φονταμάντ (γαλλικά: Fondamente, οξιτανικά: Fondamenta) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Φονταμαντουά (γαλλικά: Fondamentois).
Crazy Train
Το "Crazy Train" είναι ένα τραγούδι του Άγγλου heavy metal τραγουδιστή Ozzy Osbourne, το οποίο συμπεριλήφθηκε στον πρώτο του σόλο δίσκο, Blizzard of Ozz, το 1980. Την ίδια χρονιά είχε κυκλοφορήσει και ως single, το πρώτο του ως σόλο τραγουδιστή και κατ'επέκταση το πρώτο του δίσκου. Το single έφτασε έως και το νούμερο 49 των βρετανικών charts, ενώ στα αμερικανικά Mainstream Rock (Billboard), έφτασε έως και το νούμερο 9. Αργότερα, όταν έγινε διαθέσιμο διαδικτυακά, πούλησε πάνω από 1.7 εκατομμύρια αντίτυπα, έως και το 2010. Το 1987, κυκλοφόρησε ξανά ως single, από ζωντανή εκτέλεση για την προώθηση του άλμπουμ Tribute, προς τιμήν του Ράντι Ρόουντς. Το θέμα του τραγουδιού είναι η περιρρέουσα ατμόσφαιρα που επικρατούσε την περίοδο του Ψυχρού Πολέμου, ωστόσο πρέπει να είναι μεταφορικοί και περισσότερο να αναφέρεται στα δύο δύσκολα χρόνια που πέρασε ο Ozzy, αφότου έφυγε από τους Black Sabbath. Το κομμάτι έχει επαινηθεί για το riff, το οποίο είναι γραμμένο σε ελάσσονα κλίμακα, το οποίο πιστώνεται στον Ράντι Ρόουντς (όπως και το σόλο). Γενικότερα, τα μέρη της κιθάρας έχουν επαινηθεί, όπως για παράδειγμα το περιοδικό Guitar World, συμπεριέλαβε το σόλο του τραγουδιού στον κατάλογό του με τα Σπουδαιότερα Σόλο όλων των εποχών, κατατάσσοντας στην 9η θέση. Το εν λόγω κομμάτι πρόκειται για ένα από τα γνωστότερα τραγούδια στη σόλο καριέρα του Ozzy.
Ο τηλεοπτικός σταθμός VH1, τοποθέτησε το τραγούδι 9ο στη λίστα του με τα 40 Σπουδαιότερα Metal Τραγούδια όλων των εποχών. Ο ίδιος σταθμός, το συμπεριέλαβε αυτή τη φορά στη λίστα του με τα 40 Σπουδαιότερα Hard Rock Τραγούδια όλων των εποχών, κατατάσσοντας το στην 23η θέση. Σε ψηφοφορία του ελληνικού Metal Hammer, το κομμάτι συμπεριλήφθηκε στα 200 Σπουδαιότερα Τραγούδια όλων των εποχών, καταλαμβάνοντας την 18η θέση. Μερικές από τις πιο γνωστές διασκευές του τραγουδιού έγιναν από τους The Flys. Το κομμάτι έχει χρησιμοποιηθεί και σε άλλα Μέσα. Για παράδειγμα, εμφανίστηκε στο soundtrack της ταινίας Ghost Rider (2007), ενώ, μεταξύ άλλων, είναι διαθέσιμο και σε παιχνίδια της σειράς βιντεοπαιχνιδιών Guitar Hero.
Εξωτερικοί σύνδεσμοι
Κατηγορία:Τραγούδια του 1980 Κατηγορία:Singles του 1980 Κατηγορία:Singles του 1987 Κατηγορία:Singles (ντεμπούτο) Κατηγορία:Singles της Epic Records Κατηγορία:Αντιπολεμικά τραγούδια Κατηγορία:Τραγούδια διαμαρτυρίας Κατηγορία:Τραγούδια του Ozzy Osbourne
Votre Beauté
Με την ονομασία VOTRE BEAUTÉ, (προφέρεται βοτρ μπωτέ = (η) ομορφιά σας), τιτλοφορείται ένα από τα σημαντικότερα μηνιαία γυναικεία γαλλικά περιοδικά με παγκόσμια κυκλοφορία. Το περιοδικό αυτό με ίδιο τίτλο κυκλοφορεί και στην Ελλάδα στην ελληνική γλώσσα, την πολυσέλιδη έκδοση του οποίου ανέλαβε η εκδοτική εταιρεία "TCT media group Εκδόσεις ΑΕ".
Το περιοδικό κυκλοφορεί πλέον στην κυριακάτικη έκδοση της εφημερίδας "Πρώτο Θέμα".
Η διαδικτυακή έκδοση συνεχίζεται.
Η ύλη του περιοδικού απευθύνεται εξ ολοκλήρου στο γυναικείο πληθυσμό και περιλαμβάνει θέματα μόδας, ομορφιάς, κουζίνας, ψυχαγωγίας και διασκέδασης, ψυχολογίας, βιβλιοπαρουσίασης και αστρολογίας, ενώ ένα μεγάλο μέρος του είναι αφιερωμένο σε ανάλογες διαφημίσεις. Τακτικά περιλαμβάνει και άρθρα γενικού ενδιαφέροντος καθώς και συνεντεύξεις προσώπων, ευρύτερα γνωστών του αναγνωστικού του κοινού.
Εξωτερικοί σύνδεσμοι
Κατηγορία:Περιοδικά μόδας Κατηγορία:Ελληνικά περιοδικά
Αλέξης Αλεξούδης
Ο Αλέξης Αλεξούδης (20 Ιουνίου 1972) είναι Έλληνας πρώην ποδοσφαιριστής.
Καριέρα
Το 1990 έως το 1994 αγωνίστηκε στον ΟΦΗ δείχνοντας ότι θα έχει μια αξιόλογη σταδιοδρομία. Ο Παναθηναϊκός τον απέκτησε το 1994. Κέρδισε 2 πρωταθλήματα (1995 και 1996) με τον Παναθηναϊκό και σκόραρε 17 γκολ. Ένα από αυτά ήταν στις 22 Νοεμβρίου 1995 στον αγώνα με την Άαλμποργκ στο ΟΑΚΑ στο 28ο δευτερόλεπτο το οποίο για τα δυο επόμενα χρόνια ήταν το γρηγορότερο γκολ στην ιστορία του Τσάμπιονς Λιγκ.
Εθνικής Ελλάδας
Ο Αλεξούδης έχει 4 διεθνής συμμετοχές, πήρε μέρος στο Μουντιάλ του '94 με την Εθνική Ελλάδας και έπαιξε στον δεύτερο αγώνα με τη Βουλγαρία. Ήταν διεθνής και με την εθνική Ελπίδων.
Στατιστικά
Τα πέντε πιο γρήγορα γκολ του Τσάμπιονς Λιγκ
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές ΟΦΗ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εθνικού Αστέρα Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πανελευσινιακού
Ο άνθρωπος που δεν υπήρξε ποτέ
Ο Άνθρωπος που δεν υπήρξε ποτέ πήρε μέρος στο διαγωνιστικό τμήμα το 1956 του Φεστιβάλ Κινηματογράφου των Καννών και ο σεναριογράφος Νάιτζελ Μπάλτζιν κέρδισε το Βραβείο BAFTA για το έτος αυτό.
Η ταινία διαδραματίζεται στο Λονδίνο την άνοιξη του 1943. Οι Βρετανοί ανησυχούν για τη ενίσχυση της Σικελίας ως γερμανικό προπύργιο και ψάχνουν για ένα σχέδιο για να σώσουν, πολλές από τις ζωές των στρατιωτών τους και όσο το δυνατόν να πιάσουν στον ύπνο τους Γερμανούς στρατιώτες από την αναμενόμενη επίθεση.
Πλοκή
Ο Έβαν Μόνταγκιου, ενώ εργάζεται για τις βρετανικές μυστικές υπηρεσίες σκέφτεται ένα λαμπρό σύστημα για να ξεγελάσει τους Γερμανούς ως προς το σημείο της επίθεσης. Χρησιμοποιεί το πτώμα ενός βρετανού πολίτη που πρόσφατα πέθανε από πνευμονία και το μεταμφιέζει σε έναν εικονικό Ταγματάρχη τον Γουίλιαμ Μάρτιν, ντύνοντάς τον με στρατιωτική στολή, και τοποθετεί σ' αυτόν μεταξύ άλλων μια ψευδή ταυτότητα, υποδεικνύοντας ότι είναι σε μια ειδική υπηρεσία, ένα ερωτικό γράμμα από τη φίλη του, και μια επιστολή υπογεγραμμένη από τον ναύαρχο Μαουντμπάτεν που αναφέρει ότι ο σχεδιασμός είναι να επιτεθούν στην Ελλάδα, αντί για τη Σικελία. Ο βοηθός του Μόνταγκιου, υπολοχαγός Τζορτζ Άκρες, τον βοηθά να πάρει το πτώμα από ένα νοσοκομείο και το βάζει σε ένα πλοίο που θα το ρίξει στις ακτές της ουδέτερης Ισπανίας, όπου εύκολα θα βγεί στην ξηρά λόγω της ισχυρής παλίρροιας και θα επιτρέψει στους Γερμανούς να πιστέψουν ότι ο Μάρτιν ήταν σε αεροπορικό δυστύχημα και πέθανε από πνιγμό ελπίζοντας ότι στην πόλη που έχουν επιλέξει, κατοικεί ένας γνωστός γερμανός κατάσκοπος, ο οποίος θα κάνει μια έκθεση στους ανωτέρους του. Η Ισπανία επελέγη επίσης επειδή δεν διαθέτει τις κατάλληλες εγκαταστάσεις για να εξετάσει ενδελεχώς το πτώμα για την αιτία του θανάτου.
Η Παμ, η οποία εργάζεται στο γραφείο του Μόνταγκιου και κρυφά τον αγαπά, αρχικά επιλέγεται για να γράψει την ερωτική επιστολή. Όμως, η συγκάτοικός της, Λούσι Σέργουντ, η οποία εργάζεται ως βιβλιοθηκάριος και διατηρεί σχέση με ένα βρετανό πιλότο, αναλαμβάνει και γράφει το γράμμα αυτή και έτσι γίνεται η φίλη του ψεύτικου Ταχματάρχη. Στο τελευταίο μέρος της ταινίας περιγράφετε πόσο μεθοδικά τόσο οι Γερμανοί όσο και οι Βρετανοί προσπαθούν να χρησιμοποιήσουν τις λειτουργίες των μυστικών υπηρεσιών τους προς όφελός τους. Οι Γερμανοί στέλνουν ένα πράκτορα από την Ιρλανδία στο Λονδίνο, για να κάνει έρευνες και να διαπιστώσει αν ο Ταγματάρχης Μάρτιν υπήρξε πραγματικά. Ο πράκτορας Πάτρικ Ο'Ρέιλι ελέγχει, που ο Ταχματάρχης Μάρτιν αγόρασε τα πουκάμισα του, πως έγινε μέλος στο συλλόγο του, καθώς επίσης ερευνά τον τραπεζικό του λογαριασμό του και το πιο σημαντικό ελέγχει τη Λούσι για τη σχέση της με τον Μάρτιν.
Ιστορική ακρίβεια
Η Επιχείρηση Κιμάς (αγγλικά:Operation Mincemeat) περιελάμβανε την απόκτηση και το ντύσιμο ενός ανθρώπινου πτώματος ως "Ταγματάρχης Γουίλιαμ Μάρτιν" και την τοποθέτησή του στη θάλασσα κοντά στη Χουέλβα της Ισπανίας. Τοποθετήθηκε στο πτώμα ένας χαρτοφύλακας που περιείχε ψεύτικες επιστολές που δήλωναν ψευδώς ότι η συμμαχική επίθεση θα ήταν ενάντια στη Σαρδηνία και την Ελλάδα και όχι στη Σικελία, η οποία ήταν τελικά το πραγματικό σημείο εισβολής. Όταν βρέθηκε το πτώμα, η Ισπανική Υπηρεσία Πληροφοριών παρέδωσε αντίγραφα των εγγράφων στη Γερμανική Υπηρεσία Πληροφοριών, τα οποία στη συνέχεια τα διαβίβασαν στην Ανώτατη Διοίκηση. Το τέχνασμα ήταν τόσο επιτυχημένο που οι Γερμανοί εξακολουθούσαν να πιστεύουν ότι η Σαρδηνία και η Ελλάδα ήταν οι επιδιωκόμενοι στόχοι εβδομάδες μετά την έναρξη των προσγειώσεων στη Σικελία.
Box office
Η ταινία κέρδισε περίπου 1,1 εκατομμύρια δολάρια σε έσοδα της Βόρειας Αμερικής το 1956.
Κριτικές
Οι Radio Times έγραψαν ότι «η ταινία μπορεί να φαίνεται υπερβολικά σεβαστή από τα σημερινά πρότυπα. Αλλά αυτή εξακολουθεί να είναι μια κρίσιμη ιστορία κατασκόπων ενός πολέμου που αξίζει να την παρακολουθήσετε».
Εξωτερικοί σύνδεσμοι
Κατηγορία:Ταινίες του 1956 Κατηγορία:Βρετανικές ταινίες Κατηγορία:Βρετανικές κατασκοπικές ταινίες Κατηγορία:Βρετανικές ασπρόμαυρες ταινίες Κατηγορία:Βρετανικές πολεμικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρόναλντ Νιμ Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στην Ισπανία Κατηγορία:Ταινίες παραγωγής 20th Century Fox
Αλέξανδρος Μυλωνογιάννης
Ο Αλέξανδρος Μυλωνογιάννης (1884 - ;-) ήταν Έλληνας νομικός, στρατοδίκης και πολιτικός από την Κρήτη.
Βιογραφικά στοιχεία
Ο Αλέξανδρος Μυλωνογιάννης ήταν γιος του Σταματίου, αδελφού του Γεωργίου Μυλωνογιάννη και εγγονός του Ματθαίου Μυλωνογιάννη. Σπούδασε νομικά στο Πανεπιστήμιο Αθηνών. Με την αποφοίτησή του και το ξέσπασμα του Α΄ Βαλκανικού Πολέμου κατατάχθηκε στο στρατό, στο Σώμα της στρατιωτικής δικαιοσύνης.
Παρέμεινε στο στρατό συμμετέχοντας και στο Β' Βαλκανικό Πόλεμο, στον Α΄ Παγκόσμιο πόλεμο καθώς και στη Μικρασιατική Εκστρατεία. Παραιτήθηκε από τις τάξεις του στρατού το 1928 φέροντας τον βαθμό του αντισυνταγματάρχη, αποφασίζοντας ν΄ ασχοληθεί με την πολιτική όπου και εκλέχθηκε το ίδιο έτος βουλευτής Χανίων.
Πηγές
Κατηγορία:Έλληνες στρατιωτικοί Κατηγορία:Έλληνες νομικοί Κατηγορία:Βουλευτές Χανίων
Λα Φουγιάντ
Το Λα Φουγιάντ (γαλλικά: La Fouillade, οξιτανικά: La Folhada) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Φουγιανταί (γαλλικά: Fouilladais).
Παραπομπές
Κατηγορία:Κοινότητες του Αβερόν
Εμίντιο Ντε Φελίτσε
Ο Εμίντιο Ντε Φελίτσε (Emidio De Felice, Μιλάνο, 1918 – Γένοβα, 1993) ήταν Ιταλός καθηγητής πανεπιστημίου, γλωσσολόγος και λεξικογράφος. Καθηγητής πανεπιστημίου από το 1963, δίδαξε γλωσσολογία στο Πανεπιστήμιο της Γένοβας. Συνέταξε λεξικά και γραμματικές της λατινικής και ιταλικής γλώσσας, επικεντρώνοντας από τη δεκαετία του 1960 το ενδιαφέρον του στην ονοματολογία, την επεξεργασία και μελέτη των κυρίων ονομάτων, τοπωνυμίων και ανθρωπωνυμίων, της ιταλικής γλώσσας.
Εξωτερικοί σύνδεσμοι
Κατηγορία:Ιταλοί λεξικογράφοι Κατηγορία:Ιταλοί συγγραφείς Κατηγορία:Ιταλοί φιλόλογοι Κατηγορία:Ιταλοί γλωσσολόγοι Κατηγορία:Ιταλοί πανεπιστημιακοί Κατηγορία:Ονοματολογία
Jaguar XJ220
Η Jaguar XJ220 ήταν ένα 2-θέσιο σπορ υπεραυτοκίνητο (supercar) υψηλών επιδόσεων, που παρήχθη από τη βρετανική αυτοκινητοβιομηχανία Jaguar, από τον Οκτώβριο του 1991 έως τον Απρίλιο του 1994, σε συνεργασία με την αγωνιστική εταιρεία TWR / Tom Walkinshaw Racing, αν και η πρώτη παράδοση έγινε μόλις τον Ιούνιο του 1992. Συνολικά κατασκευάστηκαν 282 αντίτυπα της Jaguar XJ220, από τα οποία τελικώς πωλήθηκαν τα 275.
Για ένα μικρό διάστημα, η XJ220 έφερε τον άτυπο τίτλο του ταχύτερου μοντέλου παραγωγής, καθώς η τελική της ταχύτητα μετρήθηκε επίσημα στα 349,4 km/h (217,1 mph). Η επίδοση αυτή ξεπεράστηκε από την McLaren F1, που κυκλοφόρησε το 1993 και τελικώς έφτασε επίσημα μέγιστη ταχύτητα 372 km/h (231 mph). Επίσης, η XJ220 διατήρησε το ρεκόρ του ταχύτερου αυτοκινήτου στην πίστα του Nurburgring από το 1992 έως το 2000, με χρόνο 7:46:36.
Εξέλιξη
Τον Ιούλιο του 1984, η Jaguar ανέκτησε την ανεξαρτησία της, στα πλαίσια του τότε κυβερνητικού προγράμματος μαζικών ιδιωτικοποιήσεων των βρετανικών δημοσίων επιχειρήσεων και οργανισμών από την Μάργκαρετ Θάτσερ, με σκοπό τη δραστική περικοπή των δημοσίων δαπανών της χώρας. Έχοντας μόλις βγει από την κυβερνητική διοίκηση και επιτήρηση, η Jaguar άρχισε σύντομα να εξετάζει και το ενδεχόμενο της δημιουργίας ενός μοντέλου που θα ανήκε στην κατηγορία που είναι γνωστή ως σπορ υπεραυτοκίνητα (supercars), προκειμένου να ανυψώσει το πρεστίζ της στο επίπεδο των κορυφαίων αυτοκινητοβιομηχανιών παγκοσμίως. thumb|left|Το πρωτότυπο Jaguar XJ220 του 1988. Φαίνεται ο αρχικός κινητήρας V12 στο πίσω μέρος.
Κατά σύμπτωση, μέσα στο 1987 ξεκίνησε ένα ενδοεταιρικό πρότζεκτ για ένα πιθανό μελλοντικό αγωνιστικό όχημα της Jaguar, αν και δεν είχε τότε επίσημη εταιρική υποστήριξη από τα ανώτατα στελέχη, και εξελίχθηκε από μία 12-μελή ομάδα εθελοντών σχεδιαστών και μηχανικών, υπό την ηγεσία του Μάικ Μόρετον (Mike Moreton) και με χαμηλό κόστος. Τελικώς ολοκληρώθηκε στις 18 Οκτωβρίου 1988, ώρα 03:00 τα ξημερώματα, και το σχετικό αντίτυπο εστάλη στο Διεθνές Σαλόνι Αυτοκινήτου του Μπέρμιγχαμ στις 06:00 το πρωί και αποκαλύφθηκε στο Διεθνές Σαλόνι στις 11:00 το πρωί. Το μοντέλο ονομάστηκε Jaguar XJ220, ως αναφορά στον στόχο για την τελική του ταχύτητα σε μίλια την ώρα, που είχε θέσει τότε η ομάδα, στα 220 μίλια την ώρα, δηλαδή 354 χιλιόμετρα την ώρα. Έφερε έναν κινητήρα V12 της Jaguar, βενζίνης, κυβισμού 6.2 λίτρων / 6.222 cm³ και τοποθέτησης στο κέντρο του αμαξώματος και πίσω από τα 2 καθίσματα, καθώς και 4-κίνηση, ενώ οι διαστάσεις του μοντέλου ήταν : μεταξόνιο 2.845 χιλιοστά, συνολικό μήκος 5.140 χιλιοστά, πλάτος 2.000 χιλιοστά και βάρος 1.560 κιλά.